Uzaicinājuma komercpiedāvājuma iesniegšanai tirgus izpētei

“Šķirotavas stacijas 10kV kabeļlīnijas daļējas nomaiņas būvprojektu izstrāde”

1.pielikums

**Tehniskais uzdevums**

 **“****Šķirotavas stacijas 10kV kabeļlīnijas daļējas nomaiņas būvprojektu izstrāde”**

1. **Vispārīgi noteikumi**
	1. Darba apjoms – 2 (divu) atsevišķu būvprojektu izstrāde:
		1. pirmais būvprojekts – “Šķirotavas stacijas 10kV kabeļlīnijas daļēja nomaiņa. 1.etaps.”(turpmāk – *Būvprojekta 1.etaps*) un
		2. otrais būvprojekts – “Šķirotavas stacijas 10kV kabeļlīnijas daļēja nomaiņa. 2.etaps.” (turpmāk - *Būvprojekta 2.etaps*)
	2. Darbus veikt:
		1. *Būvprojekta 1.etapā* atbilstoši Būvniecības likumam, Ministru kabineta noteikumiem Nr.500 “Vispārīgiem būvnoteikumi”, Nr. 253 “Atsevišķu inženierbūvju būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem;
		2. *Būvprojekta 2.etapā* atbilstoši Būvniecības likumam, Dzelzceļa likumam, Ministru kabineta noteikumiem Nr.500 “Vispārīgiem būvnoteikumi”, Nr.530 “Dzelzceļa būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem.
2. **Projektēšanas noteikumi**
	1. Izstrādāt 2 (divu) atsevišķus būvprojektus Šķirotavas stacijas VAS “Latvijas dzelzceļš” Elektrotehniskās pārvaldes 10kV kabeļlīnijas daļējas nomaiņai (skatīt 1.pielikumu)**:**
		1. *Būvprojekta 1.etapā:*
			1. kabeļa pilnās trases nomaiņa starp transformatora punkta TP-0135 (adrese: Krustpils iela 26 k-2, Rīga, kadastra apzīmējums 01000782168192), turpmāk – TP-0135, un transformatora punkta TP-5 (adrese: Krustpils iela 77 k-5, Rīga, kadastra apzīmējums 01001212468012), turpmāk TP-5;
			2. kabeļa nomaiņa no TP-0135 līdz 2.projektējamai uzmavai;
			3. kabeļa nomaiņa no TP-5 līdz 1.projektējamai uzmavai.
		2. *Būvprojekta 2.etapā:*
			1. 2 (divu) kabeļu pilnās trases nomaiņa starp TP-0135 un transformatora punkta TP-19 (adrese: Krustpils iela 24 k-5, Rīga, kadastra apzīmējums 01000782168137), turpmāk – TP-19;
			2. kabeļa nomaiņa no TP-0135 līdz 6. projektējamai uzmavai;
			3. kabeļa nomaiņa no TP-0135 līdz 5. projektējamai uzmavai;
			4. kabeļa nomaiņa no TP-19 līdz 3. projektējamai uzmavai;
			5. kabeļa nomaiņa no TP-19 līdz 4. projektējamai uzmavai.
	2. Būvprojekti jāizstrādā uz topogrāfisko uzmērījumu plāna, saskaņā ar Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 „Inženierizpētes noteikumi būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām.
	3. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama ar VAS “Latvijas dzelzceļš” (turpmāk - LDz) Elektrotehnisko pārvaldi.
	4. Visās instancēs saskaņoto topogrāfisko plānu 1:500 mērogā elektroniskā veidā MicroStation vai AutoCad formātā jānosūta uz e-pastu: jelena.armanda@ldz.lv (tālr.67234581).
	5. Izstrādājot projektus, visās dzelzceļa sliežu šķērsojuma vietās jāsastāda “Dzelzceļa sliežu šķērsojuma vietas izvelēs akts”, kuru jāsaskaņo ar LDz Elektrotehniskas un Sliežu ceļu pārvaldes pārstāvjiem, organizējot komisiju.
	6. Būvprojekti jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus. Būvprojektos paredzēt:
		1. skaidrojošo aprakstu;
		2. būvprojekta ģenerālplānu atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;
		3. būvniecības risinājumu;
		4. montāžas risinājumu;
		5. darbu organizācijas projektu;
		6. specifikāciju ar darbu apjomiem un materiāliem;
		7. zemes īpašnieku sarakstu, kurus būvorganizācijai ir jābrīdina pirms būvdarbu uzsākšanas;
		8. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem;
	7. Elektrotīkla pārejām pār šķēršļiem un šķērsojumiem ar citām inženierkomunikācijām jābūt izstrādātiem līniju trašu šķērsprofiliem, atbilstošajā mērogā. Ja nepieciešams, būvprojektos paredzēt projektējamās elektrolīnijas trases garenprofilu.
	8. Veicot būvprojektu izstrādi, jāievēro šādi noteikumi:
		1. būvprojektos paredzēt visu maināmo kabeļu līniju nomaiņu pret 12 kV AXCLIGHT TT 3x240/35 vai analoģiska tipa kabeli;
		2. projektējot kabeļu guldīšanas trases, iespēju robežās izvēlēties visīsākās trases starp objektiem, bet, kur tas nav iespējams projektēt kabeļu nomaiņu pēc iespējas tuvāk esošajām trasēm;
		3. būvprojektos paredzēt kabeļu trases guldīšanu ar caurdures metodēm šķērsojuma vietās ar dzelzceļa sliedēm un auto ceļiem. Iekšpagalma, grants un citas iekšējas lietošanas ceļus atļauts šķērsot atklātā veidā. Katrā šķērsojuma vietā paredzēt vismaz vienu rezerves cauruli;
		4. vietās, kur kabeļi iziet/ienāk TP, paredzēt to pieslēgšanu pie esošiem komutācijas aparātiem, demontējot esošus kabeļu posmus no TP kabeļu kanāliem.
	9. Būvprojektu saskaņošana:
		1. būvprojekta dokumentāciju papīra dokumentu formā jāsaskaņo ar LDz Elektrotehnisko pārvaldi, ar LDz Sliežu ceļu pārvaldi, ar Nekustamā īpašuma pārvaldi un galīgo saskaņošanu ar LDz veikt būvniecības informācijas sistēmā (turpmāk – BIS);
		2. būvprojekta dokumentāciju ar iesaistītajām institūcijām, inženiertīklu turētajiem, juridiskajām personām un ar trešajām personām, kuru tiesības tiek skartas jāsaskaņo:
			1. *Būvprojekta 1.etapā* - Ministru kabineta noteikumu Nr. 253 “Atsevišķu inženierbūvju būvnoteikumi” noteiktajā kārtībā;
			2. *Būvprojekta 2.etapā:* - Ministru kabineta noteikumu Nr.530 “Dzelzceļa būvnoteikumi” noteiktajā kārtībā;
	10. Pilnā apjomā izstrādātus un saskaņotus būvprojektus iesniegt LDz Elektrotehniskai pārvaldei - katra būvprojekta 1 (vienu) būvprojekta oriģināla eksemplāru papīra formā ar visiem oriģinālajiem saskaņojumiem, 1 (vienu) būvprojekta kopiju papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos ar ieskenētiem visiem saskaņojumiem un piezīmēm no saskaņotājiem.
3. **Būvniecības lietas noformēšana BISā:**
	1. Pēc nepieciešamās pilnvaras saņemšanas BISā katrā no 2 (divām) būvniecības lietām, atsevišķi izveidotajā katram būvprojektam:
		1. sagatavot visu nepieciešamo dokumentāciju (būvniecības ieceres iesniegumi, būvprojektēšanas uzsākšanas dokumenti, projekti, projekta sastāva dokumenti, iesniegumi būvprojektēšanas stadijā, citi iesniegumi) būvniecības ieceres noformēšanai
		2. pieprasīt nepieciešamas tehniskās noteikumus un saskaņojumus;
		3. saņemt atzīmi par projektēšanas nosacījumu izpildi.

Pielikumā: “Esošo kabeļu trašu skice ar savienojuma uzmavu aptuvenam uzlikšanas vietām”. */tirgus izpētes ietvaros pielikums tiek izsniegts pēc pieprasījuma/*